《游灵岩》
宋代·刘异

药水标题不记年，奇花深洞旧通仙。
山回巨荫常遮日，境绝纖埃别是天。
碧照东西江浩渺，绿迷高下竹婵娟。
凭栏周览悠然静，金像香残一炷烟。

作者简介：刘异，字成伯，福州（今属福建）人（《端明集》卷三七《尚书屯田员外郎赠光禄卿刘公墓碣》、《淳熙三山志》卷二）。仁宗天圣八年（一○三○）进士（《淳熙三山志》）。官大理寺评事（清乾隆《福建通志》卷四三）。